stanford-oval/wikipedia huggingface dataset:
Fourou

| Fourou |
| --- | --- |
 Fourou
 Koordinaatit: 10°44′50″N, 6°8′25″W 
Valtio:  Mali
Alue:  Sikasson alue
Piiri:  Kadiolon piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 400 km²
Väkiluku (2009):  41 500
Infobox OKVirheellinen NIMI-arvo: 
Fourou on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 55 kilometriä Kadiolosta luoteeseen. Kunnassa on 41 500 ja keskuskylässä 9 400 asukasta (vuonna 2009, väestönlaskenta).
Fouroun kunnan pinta-ala on 1 400 neliökilometriä. Se rajoittuu idässä Kadiolon piirin Loulounin, Kadiolon, Dioun ja Dioumaténén, etelässä Missénin, pohjoisessa Sikasson piirin Lobougoulan ja Kolondieban piirin Tionguin kuntiin sekä lounaassa Norsunluurannikkoon. Seutu kuuluu Sudanin vyöhykkeeseen. Vesistöjä ovat Bagoué- ja Banifingjoet.
Kuntaan kuuluu 23 kylää. Asukkaat ovat etupäässä senufoja. Lisäksi on samoja, bambaroita ja fulbeja. Uskontoja ovat islam, kristinusko ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Kunnassa toimii Syaman kultakaivos.
Ford Global B-car -pohjalevy

Ford Global B-car -pohjalevy (tunnetaan myös nimillä Global B1, B2E ja Mazda DE -pohjalevy) on Fordin kehittämä pienten autojen pohjalevy, jota käytetään maailmanlaajuisesti valmistajan automalleissa. Se on kehitetty edeltävän, Fordin ja Mazdan yhteistyössä suunnitteleman B3-pohjalevyn pohjalta.
Mallit

Ford B-Max (2012–2017)
Ford EcoSport II (2012–)
Ford Fiesta VI (2008–2017)
Ford Fiesta VII (2017–)
Ford Ka+ (2014–)
Ford Puma (2019–)
Ford Transit Courier (2014–)
Mazda2 (DE) (2007–2014)
George Francis

George Rene Francis (6. kesäkuuta 1896 – 27. joulukuuta 2008 Sacramento, Kalifornia) oli pitkäikäinen yhdysvaltalainen. Hän oli kotoisin Kaliforniasta ja jakoi maailman toiseksi vanhimman elossa olevan miehen sijan samana päivänä syntyneen englantilaisen Henry Allinghamin kanssa.
Francis oli 9. tammikuuta 2007 alkaen vanhin elossa oleva yhdysvaltalainen mies. Hän oli afroamerikkalainen.
George Frederick Leycester Marshall

George Frederick Leycester Marshall (27. maaliskuuta 1843 - 7. maaliskuuta 1934) oli brittiläinen ammattisotilas, lintutieteilijä ja perhosten keräilijä.
Marshall toimi kenraalimajurin arvoisena sotilaana Intian armeijassa. Hän tutki lintuja ja perhosia, ja nimesi useita uusia perhoslajeja, sekä linnuista intianjoran (Aegithina nigrolutea).
Marshall kirjoitti teokset perhosista (The butterflies of India, Burmah and Ceylon, 1890) ja linnuista (Birds' Nesting in India: A Calendar of the Breeding Seasons, and a Popular Guide to the Habits and Haunts of Birds, 1877).
Hänen veljensä Charles Henry Tilson Marshall oli myös sotilas ja lintutieteilijä.
Käännös suomeksi
Fairuz Fauzy

Fairuz Fauzy vuonna 2011.
Mohamed Fairuz Fauzy (s. 24. lokakuuta 1982 Kuala Lumpur, Malaija, Malesia) on malesialainen kilpa-autoilija.
Kaudella 2010 Fauzy pääsi testamaan Lotuksen F1-autoa Malesian GP:n perjantain ensimmäisissä harjoituksissa ja uudestaan Britannian, Saksan, Singaporen ja Abu Dhabin GP:n harjoituksissa. Fauzy on aiemmin toiminut myös Spyker F1 -tallin testikuljettajana vuonna 2007.
Fauzy kilpaili GP2-sarjassa kausilla 2005–06 saavuttamatta pisteitä. Hän ajoi kaudella 2008 Aasian GP2-sarjassa, jossa hän voitti yhden kilpailun. Fauzy kilpaili myös A1 Grand Prix -sarjassa kausina 2005–09 voittaen yhden kilpailun. Vuonna 2009 Fauzy kilpaili Formula Renault 3.5 -sarjassa sijoittuen sarjan kakkoseksi.
Vuonna 2011 Fauzy siirtyi Team Lotus -tallista Lotus Renault GP:n testi- ja varakuljettajaksi. Fauzy myös palasi neljän vuoden tauon jälkeen GP2-sarjaan ajaen Super Nova -tallin kuljettajana. Hän saavutti viisi pistettä kauden aikana.
Fauzy Malesian GP:n 1. harjoituksissa vuonna 2010.
Fauzy Super Nova-tallin ratissa Monzassa vuonna 2011.
Tulokset > Formula 1

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Lotus | BHR   | AUS   | MAL TD | CHN   | ESP   | MON   | TUR   | CAN   | EUR   | GBR TD | GER TD | HUN   | BEL   | ITA   | SIN TD | JPN   | KOR   | BRA   | ABU TD | – | – |
Tulokset > GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | DAMS | SMRFEA 17† | SMRSPR 12 | ESPFEA 12 | ESPSPR 7 | MONFEA Kesk. | EURFEA 14 | EURSPR 10 | FRAFEA 14 | FRASPR 10 | GBRFEA Kesk. | GBRSPR Kesk. | GERFEA Kesk. | GERSPR 16 | HUNFEA Kesk. | HUNSPR 13 | TURFEA Kesk. | TURSPR 15 | ITAFEA 14 | ITASPR 11 | BELFEA 13 | BELSPR 15 | BHRFEA 11 | BHRSPR 10 | 0 | 24. |
| 2006 | Super Nova Racing | VALFEA 15 | VALSPR 10 | SMRFEA Kesk. | SMRSPR 15 | EURFEA 19 | EURSPR 9 | ESPFEA Kesk. | ESPSPR 14 | MONFEA 10 | GBRFEA 12 | GBRSPR 7 | FRAFEA Kesk. | FRASPR 15 | GERFEA 22 | GERSPR 10 | HUNFEA 16 | HUNSPR Kesk. | TURFEA Kesk. | TURSPR Kesk. | ITAFEA 14 | ITASPR 10 |  |  | 0 | 24. |
| 2011 | Super Nova Racing | TURFEA 12 | TURSPR 5 | ESPFEA 14 | ESPSPR 6 | MONFEA 15† | MONSPR 10 | EURFEA 16 | EURSPR 16 | GBRFEA 21 | GBRSPR 15 | GERFEA 16 | GERSPR 12 | HUNFEA Kesk. | HUNSPR Kesk. | BELFEA 7 | BELSPR 21 | ITAFEA 18 | ITASPR Kesk. |  |  |  |  |  | 5 | 18. |
Tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Super Nova International | DUB1FEA 8 | DUB1SPR 2 | INDFEA 8 | INDSPR 1 | MALFEA 2 | MALSPR 6 | BHRFEA Kesk. | BHRSPR Kesk. | DUB2FEA 11 | DUB2SPR 6 | 24 | 4. |
| 2011 | Super Nova Racing | ABUFEA Kesk. | ABUSPR 15 | ITAFEA 8 | ITASPR Kesk. |  |  |  |  |  |  | 1 | 14. |
Aiheesta muualla

Kuvia tai muita tiedostoja aiheesta Fairuz Fauzy Wikimedia Commonsissa
Fedir Bohatyrtšuk

Fedir Bohatyrtšuk vuonna 1923.
Fedir Parfenovytš Bohatyrtšuk (ukr. Федір Парфенович Богатирчук, ven. Фёдор Парфеньевич Богатырчук, Fjodor Parfenjevitš Bogatyrtšuk, 14. marraskuuta 1892 Kiova, Venäjän keisarikunta – 4. syyskuuta 1984 Ottawa, Kanada) oli ukrainalais-kanadalainen shakin kansainvälinen mestari sekä kirjeshakin kansainvälinen mestari. Hän oli myös tohtori, poliittinen aktivisti sekä shakkikirjailija.
Aiheesta muualla

Fedir Bohatyrtšuk ChessGames.com-sivustolla (englanniksi)
Frankie Lymon

Lymon vuonna 1956
Franklin Joseph ”Frankie” Lymon (30. syyskuuta 1942 New York, Yhdysvallat – 27. helmikuuta 1968 New York, Yhdysvallat) oli afroamerikkalainen laulaja. Hän tuli tunnetuksi parhaiten The Teenagersin solistina 1956, jolloin tuli heidän iso hittinsä ”Why Do Fools Fall in Love”. Sittemmin hän jatkoi joitain vuosia soolouraa. Frankie Lymon oli kolmesti avioliitossa ja kuoli huumeiden yliannostukseen vain 25-vuotiaana.
Aiheesta muualla

Kuvia tai muita tiedostoja aiheesta Frankie Lymon Wikimedia Commonsissa
Frankie Knuckles

Frankie Knuckles (etualalla) esiintymässä vuonna 2012.
Frank Warren ”Frankie” Knuckles nuorempi (18. tammikuuta 1955 Bronx, New York, Yhdysvallat – 31. maaliskuuta 2014) oli yhdysvaltalainen DJ ja musiikkituottaja. Monet pitävät häntä housemusiikin isänä. Hän toimi Chicagon tunnetun Warehouse-klubin DJ:nä vuosina 1977–1982, ja termin house sanotaan juontuvan sieltä. Myöhemmin Knuckles perusti Powerplant-klubin, jonka lisäksi hän on soittanut paljon muun muassa New Yorkin Sound Factory -klubilla ja Ibizan Pacha-klubilla. Tuottajana hän on tehnyt huomattavaa yhteistyötä erityisesti David Moralesin ja Satoshi Tomiien kanssa Def Mix -ryhmän merkeissä. Vuonna 1998 hän sai Grammy-palkinnon uudelleenmiksaustyöstään. Chicagon kaupunki on nimennyt elokuun 25. päivän Frankie Knucklesin päiväksi ja nimennyt yhden kaduistaan hänen mukaansa.
31. maaliskuuta 2014 Knucklesin kerrottiin kuolleen II-tyypin diabeteksen aiheuttamaan komplikaatioon.
Aiheesta muualla

Viralliset sivut (englanniksi)
Frankie Knuckles Discogs-sivustolla (englanniksi)
Def Mix Productions (Arkistoitu – Internet Archive) (englanniksi)
Frankie Knucklesin muistokirjoitus Helsingin Sanomissa
Ford Expedition

| Ford Expedition |
| --- | --- |

Valmistustiedot
Valmistusmaa:   Yhdysvallat
Valmistaja:  Ford Motor Company
Valmistusvuodet:  1996–
Korimalli:  4-ovinen SUV
Luokka:  J-segmentti
Teknisesti samankaltaisia:  Lincoln Navigator Ford F-150
Vetotapa:  takaveto neliveto
Ford Expedition on Fordin SUV-malli, joka kilpailee Amerikassa Chevrolet Tahoen, Chevrolet Suburbanin, Nissan Armadan ja Toyota Sequoian kanssa. Kooltaan se asettuu Fordin Explorerin ja Excursionin väliin.
Ensimmäinen sukupolvi (1997–2002)

Expeditionin ensimmäinen sukupolvi rakennettiin hyvin suositun Ford F-150 -kuorma-auton pohjalle. Se korvasi Ford Broncon ja tarkoitus on kilpailla yhä vain suosiotaan lisäävien suurten SUV:ien luokassa varsinkin Chevroletin Suburbania vastaan.
Moottorivalikoimassa tarjolla oli:
4,6 litran V8, 215 hv (160 kW) (1997–1999)
4,6 litran V8, 240 hv (179 kW) (1999–2002)
5,4 litran V8, 230 hv (172 kW) (1997–1998)
5,4 litran V8, 230 hp (172 kW) (1997–1998)
Expeditionista on johdettu mm. ylellinen Lincoln Navigator.
Toinen sukupolvi (2003–2006)

Toinen sukupolvi on tehty Fordin U-pohjalevylle. Samaa pohajalevyä käyttävät mm. Lincoln Navigator (uusi versio). Muotoilu on aikaisempaa kulmikkaampi.
Moottorivalikoima:
4,6 litran V8, 232 hv (173 kW)(2003–2005)
5,4 litran V8, 260 hv (194 kW)(2003–2005)
5,4 litran 32-venttiilinen V8, 300 hv (223 kW) (2005–2006)
Aiheesta muualla

Kuvia tai muita tiedostoja aiheesta Ford Expedition Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Ensimmäinen sukupolvi
Toinen sukupolvi
Kolmas sukupolvi
Neljäs sukupolvi
Fort Lauderdale – Hollywoodin kansainvälinen lentoasema

Fort Lauderdale – Hollywoodin kansainvälinen lentoasema
Fort Lauderdale – Hollywoodin kansainvälinen lentoasema (engl. Fort Lauderdale–Hollywood International Airport) on lentoasema Browardin piirikunnassa Floridassa, ja se sijaitsee viisi kilometriä Fort Lauderdalen keskustasta lounaaseen. Vuonna 2007 lentoasema oli Yhdysvaltain 22. vilkkain lentoasema.
Lentoyhtiöt

Air Canada
American Airlines
Delta Air Lines
JetBlue Airways
Southwest Airlines
Spirit Airlines
United Airlines
Aiheesta muualla

Kuvia tai muita tiedostoja aiheesta Fort Lauderdale – Hollywoodin kansainvälinen lentoasema Wikimedia Commonsissa
Fort Lauderdale – Hollywoodin kansainvälinen lentoasema (Form 5010 PDF) (englanniksi)
Fort Lauderdale

| Fort Lauderdale |
| --- | --- |


 Koordinaatit: 26°08′N, 080°09′W 
Valtio:  Yhdysvallat
Osavaltio:  Florida
Piirikunta:  Broward
Pinta-ala:  
 – Kokonaispinta-ala:  94,05 km²
 – Josta vettä:  4,37 km² (9,87 %)
Korkeus:  2,75 m
Väkiluku (2010):  165 521
 – Väestötiheys:  1 993,39 as./km²
 – Metropolialue:  5 762 717
Aikavyöhyke:  UTC−5 (kesäaika UTC−4)
Lempinimi::  Venice of America (Amerikan Venetsia)
 
 info.ci.ftlaud.fl.us 
Infobox OKVirheellinen NIMI-arvo: 
Fort Lauderdale on kaupunki Browardin piirikunnassa Miamin suurkaupunkialueella Floridan osavaltiossa Yhdysvalloissa. Kaupunkia kutsutaan "Amerikan Venetsiaksi" sen kanavajärjestelmän johdosta. Vuoden 2000 väestönlaskennan mukaan kaupungissa oli 152 397 asukasta.
Alueen ensimmäiset asukkaat olivat seminoli-intiaaneja, jotka saapuivat paikalle 1700-luvulla. Toisen seminolisodan aikana majuri William Lauderdale perusti nykyisen kaupungin paikalle New River -linnakkeen vuonna 1838. Vuonna 1893 nuori ohiolainen nimeltä Frank Stranahan rakensi alueelle talon josta tuli alueen kauppapaikka, postitoimisto ja pankki. Sen ympärille kasvoi asutusta, josta muodostettiin Fort Lauderdalen kaupunki vuonna 1911. Aluksi paikalla oli maatalousyhdyskunta, mutta se on sittemmin kasvanut matkailukaupungiksi.
Näyttelijä Leslie Nielsen on kuollut tässä kaupungissa 28. marraskuuta 2010.
Metalliyhtye Marilyn Manson on perustettu vuonna 1989 Fort Lauderdalessa.[lähde? ]
Kuvia kaupungista

Fort Lauderdalen maisemaa.
New River -estuaari Fort Lauderdalessa.
Fort Lauderdalen rantaa.
Jahti Fort Lauderdalen satamassa.
Fort Lauderdale – Hollywoodin kansainvälinen lentoasema.
Fort Lauderdalen satama.
Carnival Liberty Port Everglades -satamassa, Fort Lauderdalessa.
Aiheesta muualla

Kuvia tai muita tiedostoja aiheesta Fort Lauderdale Wikimedia Commonsissa
Fort Lauderdalen kaupungin virallinen sivusto (Arkistoitu – Internet Archive) (englanniksi)
Tietoa Ft Lauderdale, Florida (Arkistoitu – Internet Archive) (englanniksi)
Peipsijärven alue

Narvanjoen vesistöalueen kartta. Kartassa on vaalealla merkitty Peipsijärven valuma-alue ja hieman tummemmalla Narvanjoen alue.
Peipsijärven alue on Virossa ja Venäjällä sijaitseva vesistöalue, joka sisältää Peipsijärven ja siihen laskevien virtavesien valuma-alueet lukuun ottamatta Emajoen- ja Velikajan valuma-alueita. Se kuuluu Narvanjoen vesistöalueeseen ja sen pääjärvi Peipsijärvi sijaitsee Peipsin alangolla .
Vesistöalue ja sen rajat

Baltian seutu on alavaa aluetta ja siinä Peipsin alanko on vaatimaton painauma, jota ympäröi muutama erillinen ylänkö. Korkeiden alueiden harjanteita seuraa vedenjakaja, joka muodostaa ensin  Peipsijärven valuma-alueen Narvanjoen niskaan asti. Kun siitä poistetaan kahden suurimman joen Emajoen (pinta-ala 9 628 neliökilometriä (km²) ) ja Velikajan (25 200 km² ) valuma-alueet, saadaan Peipsijärven alue. Vesistöalueen merkittävin kohde on Peipsijärvi, joka on Euroopan neljänneksi tai viidenneksi suurin sisäjärvi. Kaikki muut sen sisäiset valuma-alueet laskevat suoraan siihen.
Peipsijärven alueen pinta-ala on 12 875 km², mikä on 22,7 % Narvanjoen vesistöalueen pinta-alasta 56 783 km². Peipsijärven pinta-ala on 3 555 km², joka on 27,6 % Peipsijärven alueesta. Peipsijärveen sataa noin 2 kuutiokilometriä (km³) vettä vuodessa ja siihen laskevat joet tuovat sitä lisäksi 9,3 km³. Kun haihdunta on 14,7 %, jää sadannasta järveen 9,6 km³ vettä vuodessa, joka poistuu Narvanjoen kautta Suomenlahteen .
Järven länsi- ja eteläpuolella sijaitsevien suurimpien jokien Emajoen- ja Velikajan valuma-alueiden väliin jää pieni alue, jonka jokien vesistöt laskevat Lämmin- tai Pihkovanjärveen. Ne saavat alkuunsa Haanjan ylängöltä. Siellä olevat vedenjakajat ovat Koivajoen- ja Väinäjoen valuma-alueiden reunalla. Peipsijärven itärantaan laskevista joista monet alkavat Lugan ylängöltä, missä kulkee vedenjakajat Velikajan-, Olhavanjoen- ja Pljussan valuma-alueisiin. Pljussan vedenjakaja päättyy Narvanjoen niskalle ja Velikajan sen omaan jokisuistoon. Emajoen valuma-alueen vedenjakaja seuraa Peipsijärven rantaa läheltä ja se nousee Emajoen suistosta luoteeseen päin Pandiveren ylängölle. Siellä olevat vedenjakajat kuuluvat Suomenlahteen laskeville joille tai Narvanjoen alueen joille.
Sisäiset vesistöalueet

Peipsijärveen laskee 237 jokea, puroa tai ojaa, joista 41 tulee Viron ja loput 196 Venäjän rannikolle. Kun näistä luvuista poistetaan Venäjälle kuuluva Velikaja ja Virolle kuuluva Emajoki, saadaan Peipsijärven alueeseen liittyvät virtavesistöt. Alla on vielä tarkennettu Peipsijärven rannat järvenosiensa mukaan, jotka ovat Peipsin suurjärvi, Kuumajärvi ja Pihkovanjärvi.
Sisäiset vesistöalueet > Peipsijärven luoteispuoli

Peipsijärven luoteispuolen ranta on se osa rannikkoa, joka jää Emajoen suiston ja Narvanjoen niskan väliin. Kyseinen ranta ja virtavesien valuma-alueet kuuluvat kokonaan Virolle. Siellä ovat merkittävimmät joet Kullavere jõgi ja Rannapungerja jõgi.
Sisäiset vesistöalueet > Peipsijärven itäpuoli

Peipsijärven itäpuoli on se osa rannikkoa, joka jää Narvanjoen niskan ja Velikajan suiston väliin. Se käsittää Peipsin, Kuumajärven ja Pihkovanjärven rannat ja niihin laskevien virtavesien valuma-alueet kuuluvat kaikki Venäjän Pihkovan alueelle. Siellä ovat merkittävimmät joet Želtša ja Tšornaja.
Sisäiset vesistöalueet > Peipsijärven lounaispuoli

Peipsijärven lounaispuolen ranta on se osuus rannikkoa, joka jää Velikajan ja Emajoen suistojen väliin. Siitä kuuluu eteläisin osa rantaa Venäjälle ja pohjoisin ranta Virolle. Rannikolle laskevien virtavesien valuma-alueet voivat tapauskohtaisesti kuulua molemmille tai vain toiselle valtiolle. Osa virtavesistä toimivat osan matkastaan valtioiden välisinä rajajokina. Siellä ovat merkittävimmät joet Võhandu jõgi ja Piusa jõgi.
Sisäiset vesistöalueet > Virtavesien valuma-alueista

Peipsijärven alueen pinta-ala on siis 12 875 km² ja kun siitä vähentää Peipsijärven pinta-alan, jää maa-alueita yhteensä 9 320 km². Alla lueteltujen 25 virtaveden valuma-alueiden yhteispinta-ala on 6 947 km², joka tekee 75 % maa-alueista. Taulukkoon on koottu pitkiä, valuma-alueiltaan suuria tai muun syyn takia merkittäviä virtavesiä. Niiden suiston sijainti on eritelty kahdessa ensimmäisessä sarakkeessa järvenosan ja rannikon suunnan tarkkuudella. Virtavedet on järjestetty valuma-alueensa pinta-alan mukaisesti ja virtavesien tiedot on lähteistetty taulukoon alla esitetyllä tavalla.
| järvenosa | puoli | nimi (suom> , vir.) | nimi (ven> ) | pituus (km) | valuma-alue (km²) | valtio | lähde |
| --- | --- | --- | --- | --- | --- | --- | --- |
| Kuumajärvi | lounas | Võhandu jõgi |  | 165 | 1 402 |  | 1, |
| Peipsijärvi | itä | Želtša | Желча | 107 | 1 220 |  | 1, |
| Pihkovanjärvi | lounas | Piusa jõgi | Пиуза | 109 | 796 | + | 1, |
| Peipsijärvi | luode | Kullavere jõgi |  | 53 | 629 |  | 1,  |
| Peipsijärvi | luode | Rannapungerja jõgi |  | 55 | 595 |  | 1, |
| Pihkovanjärvi | itä | Tšornaja | Чёрная | 57 | 530 |  | 1, |
| Peipsijärvi | luode | Avijõgi |  | 52 | 391 |  | 1, |
| Peipsijärvi | itä | Tšerma | Черма | 48 | 220 |  |  |
| Peipsijärvi | luode | Koosa jõgi |  | 11 | 205 |  | 1 |
| Pihkovanjärvi | itä | Tolba | Толба | 36 | 190 |  |  |
| Peipsijärvi | luode | Mustvee jõgi |  | 39 | 180 |  |  |
| Pihkovanjärvi | lounas | Obdjoh | Обдёх | 19 | 176 |  |  |
| Peipsijärvi | pohjois | Alajõgi |  | 29 | 150 |  | 1 |
| Peipsijärvi | itä | Gdovka | Гдовка | 24 | 150 |  | 1, |
| Peipsijärvi | luode | Piilsi jõgi |  | 24 | 104 |  |  |
| Peipsijärvi | itä | Kuna | Куна | 18 |  |  |  |
| Peipsijärvi | itä | Torohovka | Тороховка | 18 | 63 |  | ,3 |
| Peipsijärvi | länsi | Alatskivi jõgi |  | 16 | 42 |  |  |
| Kuumajärvi | itä | Rovja | Ровья | 10 |  |  |  |
| Pihkovanjärvi | itä | Lipenka | Липенка | 14 |  |  |  |
| Pihkovanjärvi | itä | Startseva | Старцева | 13 |  |  |  |
| Pihkovanjärvi | itä | Borovka | Боровка |  |  |  | 2 |
| Pihkovanjärvi | itä | Abiža | Абижа | 14 |  |  |  |
| Pihkovanjärvi | lounas | Moloževska | Моложевка | 14 |  | + |  |
| Pihkovanjärvi | lounas | Kuuliska oja | Кулейская | 8 |  | + | 2,3 |

Taulukon tiedot on varmistettu lähteistä, jotka on ilmoitettu viimeisessä sarakkeessa. Toistuvasti esiintyvä lähde on esitetty paljaalla numerolla: 1 = , 2 = , 3 = virtaveden vieraskielinen artikkeli.
Huomautuksia

1 2 3 4 5  Tieto saatu internetin karttapalveluista Google, Yandex tai AMCE.
Ford Focus WRC 00

| Ford Focus WRC 00 |
| --- | --- |
 Carlos Sainzin Focus WRC 00 Akropolis-rallissa 2000.
Yleiset tiedot
Luokka:  World Rally Car
Talli:  Ford Motor Co.
Valmistaja:  Ford
Kuljettajat:    Colin McRae   Carlos Sainz   Tapio Laukkanen   Piero Liatti   Petter Solberg 
Teknisiä tietoja
Moottori:  4-sylinterinen turboahdettu Ford Zetec E -rivimoottori (1 998 cm3)
Voimansiirto:  6-portainen sekventiaali­vaihteisto
Massa:  1 230 kg
Pituus:  4 152 mm
Leveys:  1 770 mm
Korkeus:  1 420 mm
Akseliväli:  2 615 mm
Vetotapa:  neliveto
Teho:  300 hv
Vääntö:  550 Nm
Kilpailuhistoria
Debyytti:  Monte Carlo -ralli 2000
Kilpailuja:  20
Voittoja:  3
Palkintosijoja:  13
MM-pisteitä:  91
Viimeinen kilpailu:  Norjan ralli 2007
Ford Focus WRC 00 on Fordin valmistama World Rally Car -auto, jolla Ford World Rally Team kilpaili rallin maailmanmestaruussarjassa kaudella 2000. Se oli Ford Focus WRC -ralliauton toinen sukupolvi ja korvasi edeltäjänsä Focus WRC 99:n. Edeltäjäänsä verrattuna Focus WRC 00:ssa oli uusi aerodynamiikkapaketti, johon kuuluivat muun muassa pienempi mutta tehokkaampi takaspoileri ja uusi etupuskuri, joka tehosti myös jäähdytystä. Moottorin virityksestä vastasi Cosworth. Edellisvuoden malliin verrattuna myös turbo oli uusi.
Kaudella 2000 Fordin tehdastiimin autoja ajoivat kaikissa kilpailuissa Colin McRae ja Carlos Sainz. Lisäksi Ford ajatti joissain kilpailuissa kolmatta autoa, jota ajoivat Petter Solberg, Piero Liatti ja Tapio Laukkanen. Autolla voitettiin kauden aikana kolme kilpailua. Seuraavalla kaudella sen korvasi Fordin tehdastiimissä Focus RS WRC 01.
Fedi Vaivio

Fedi Lennart Vaivio (2. heinäkuuta 1927 Tampere – 27. helmikuuta 2021) oli suomalainen kansantaloustieteilijä. Vaivio väitteli taloustieteen tohtoriksi vuonna 1959. Hän toimi Helsingin Kauppakorkeakoulun kansantaloustieteen professorina 1963–1992, koulun vararehtorina 1987–1990, rehtorina vuosina 1990–1992 sekä kanslerina 1992–1995.
Julkaisuja

Vaivio, Fedi: Liikepankin likviditeettiongelma koko pankkijärjestelmää silmällä pitäen.  (Väitöskirja)  Helsinki:  Liiketaloustieteellinen Tutkimuslaitos, 1959.
Fedi Lennart Vaivio (1962) Yrityksen suunnitelmat ja käyttäytyminen. Liiketaloustieteellinen tutkimuslaitoksen julkaisuja 27. Liiketaloustieteellinen tutkimuslaitos, Helsinki 1962, 174 s.
Vaivio, Fedi & Sarakontu, Matti: Talouselämän kiertokulku.  (Oppikirja, useita painoksia)  Helsinki:  Taloustieto, 1963.
Aiheesta muualla

Fedi Vaivion muistokirjoitus Helsingin Sanomissa